बाहर निकलते ही फैमिली को कॉल किया, ड्रग्स तस्करी मामले में हुईं थीं अरेस्ट
Bollywood Actress Chrisann Pereira Drug Smuggling Case Latest Update - सड़क 2 और बाटला हाउस एक्ट्रेस क्रिसन परेरा को शारजाह जेल से रिहा कर दिया गया है। उन पर शारजाह ले जाई गई एक ट्रॉफी में ड्रग्स छिपाने का आरोप था, जिसके तहत उन्हें 1 अप्रैल को शारजाह, UAE के एयरपोर्ट पर गिरफ्तार किया गया था।
सड़क 2 और बाटला हाउस एक्ट्रेस क्रिसन परेरा को शारजाह जेल से रिहा कर दिया गया है। उन पर शारजाह ले जाई गई एक ट्रॉफी में ड्रग्स छिपाने का आरोप था, जिसके तहत उन्हें 1 अप्रैल को शारजाह, UAE के एयरपोर्ट पर गिरफ्तार किया गया था।
जेल से बाहर आकर क्रिसन ने फैमिली से की बात, भाई ने शेयर किया वीडियो 
क्रिसन के भाई केविन परेरा ने बुधवार को क्रिसन का एक वीडियो शेयर किया, जिसमें वो जेल के बाहर नजर आ रहीं थीं। उन्हें इस तरह बाहर देखकर पूरा परिवार खुशी से झूम उठा। एक्ट्रेस के भाई उन्हें समझाते हैं कि कभी इनोसेंट लोगों के साथ कुछ भी बुरा नहीं होता है। आप सेफ हो पूर तरह से। पोस्ट शेयर करते हुए केविन ने लिखा- क्रिसन फ्री है, वो 48 घंटों में इंडिया वापस लौट रही है।
परिवार की शिकायत के बाद हुई मामले की जांच 
क्रिसन के परिवार का आरोप था कि उन्हें फंसाया गया है, जिसके बाद मामले की जांच शुरू हुई। जांच के बाद पता चला कि पॉल नाम के एक मास्टरमाइंड ने क्रिसन की मां से बदला लेने के लिए यह साजिश रची थी।
मुंबई क्राइम ब्रांच ने आरोपियों को गिरफ्तार किया 
मुंबई क्राइम ब्रांच ने दो लोगों को क्रिसन को ड्रग स्मगलिंग केस में फसाने आरोप में गिरफ्तार किया है, जिन्होंने कथित तौर पर क्रिसन को फसाने की कोशिश की थी और उनकी ट्रॉफी में ड्रग्स रखा था। पहला आरोपी एंथोनी पॉल है, जो एक बेकरी का मालिक है, वहीं दूसरा आरोपी राजेश बोबाटे एक बैंक का असिस्टेंट जनरल मैनेजर है। पुलिस के मुताबिक मामले में यही दोनों शख्स शामिल थे।
ऑडिशन के बहाने क्रिसन को शारजाह भेजा गया
परिवार के मुताबिक एंथोनी पॉल नाम के शख्स ने अपने पार्टनर रवि के साथ मिलकर एक इंटरनेशनल वेब सीरीज के ऑडिशन के लिए क्रिसन को UAE भेजने का प्लान बनाया था। वहीं एयरपोर्ट जाते हुए उनके हाथ में एक ट्रॉफी थमाई गई, जिसमें ड्रग्स था। जांच के दौरान पुलिस का कहना है कि पॉल पहले भी कई लोगों इस तरह के मामले में फंसा चुका है।
मामूली बहस के चलते रची फंसाने की साजिश 
मुंबई क्राइम ब्रांच ने जांच में पाया कि एक्ट्रेस के पड़ोसियों ने कुत्ते पर हुई मामूली कहासुनी के चलते उन्हें फंसाने के लिए ये साजिश रची थी।
दरअसल, एंथोनी का परिवार और एक्ट्रेस क्रिसन परेरा का परिवार मुंबई में ही बोरीवली की एक बिल्डिंग में रहते हैं। कुछ दिनों पहले एंथोनी की बहन का क्रिसन की मां से कुत्ते पर झगड़ा हुआ था। इसके एक्ट्रेस की मां की भी एंथोनी से बहस हो गई थी।
पॉल ने ही क्रिसन के लिए बुक की थी टिकट
क्राइम ब्रांच के सीनियर इंस्पेक्टर दीपक सावंत ने बताया है कि एंथोनी ने ही क्रिसन के लिए शारजाह की टिकट बुक की थी। साथ ही उसने झांसा देने के लिए क्रिसन के नाम पर शारजाह से लौटने की फर्जी टिकट भी बनवाई थी। क्रिसन को फंसाने के लिए एंथोनी ने अपने दोस्त राजेश को टैलेंट कंसल्टेंट बनाकर पेश किया। राजेश ने उन्हें शारजाह में होने वाले एक ऑडिशन के बारे में बताया और उन्हें ऑडिशन देने के लिए मनाया।
एयरपोर्ट पहुंचकर हुआ साजिश का अहसास
क्रिसन जब शारजाह जाने के लिए मान गईं तो राजेश ने उन्हें ट्रॉफी देते हुए कहा कि ये वेब सीरीज में होने वाले ऑडिशन में काम आएगी। राजेश के कहने पर क्रिसन ने ट्रॉफी अपने साथ रख ली, जिसमें ड्रग्स छिपा था। जैसे ही एक्ट्रेस शारजाह एयरपोर्ट पहुंची तो उन्हें राजेश और पॉल की चाल का पता चला।